1. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 200 της -/5 Μαΐου 1945 (ΦΕΚ Α΄ 109) Περί προσχωρήσεως της Ελλάδος εις την δήλωσιν των Ηνωμένων Εθνών εν σχέσει προς τη μη αναγνώρισιν της μεταβιβάσεως κυριότητος του ληστευθέντος χρυσού εκ μέρους των δυνάμεων του άξονος. Επί τη προτάσει του κ. Προέδρου της Κυβερνήσεως και των επί των Εξωτερικών και Οικονομικών κ. κ. Υπουργών, αποφασίζει, όπως γίνη η κάτωθι ανακοίνωσις δημοσιευθησομένη εις την Εφημερίδα της Κυβερνήσεως περί προσχωρήσεως της Ελλάδος εις την δήλωσιν των Ηνωμένων Εθνών εν σχέσει προς την μη αναγνώρισιν της μεταβιβάσεως κυριότητος του ληστευθέντος χρυσού εκ μέρους των δυνάμεων του άξονος. ΑΝΑΚΟΙΝΩΣΙΣ Αι Κυβερνήσεις των Ηνωμένων Πολιτειών της Β. Αμερικής, της Μεγάλης Βρεττανίας και της Σοβιετικής Ενώσεως, δια δηλώσεώς των από 22 Φεβρ. 1944 ανεκοίνωσαν, ότι προτίθενται να κάμουν παν το δυνατόν δια να εκμηδενίσουν τας ληστρικάς μεθόδους, τας οποίας μετήλθον αι κυβερνήσεις προς ας ευρίσκονται εις εμπόλεμον κατάστασιν εναντίον των Χωρών και των Λαών οι οποίοι υπέστησαν επίθεσιν και κατεληστεύθησαν παρά τούτων. Επί πλέον ανεκοινώθη επανειλημμένως ότι είς εκ των σκοπών του υπό των Κυβερνήσεων των ανωτέρω τριών Δυνάμεων ασκουμένου οικονομικού και περιουσιακού ελέγχου είναι η παρεμπόδισις της εν ταις Χώραις των ρευστοποιήσεως περιουσιακών στοιχείων λαφυραγωγηθέντων υπό του Άξονος δια της βίας και της κατακτήσεως. Μία από τας ειδικάς μεθόδους τας οποίας μετήλθον αι Δυνάμεις του Άξονος υπήρξεν η παράνομος κατάσχεσις μεγάλων ποσών χρυσού ανήκοντος εις τα Έθνη τα οποία κατέλαβον ή ελεηλάτησαν. Αι δυνάμεις του Άξονος προς εξασφάλισιν σημαντικών ποσών συναλλάγματος επεχείρησαν την πώλησιν του ούτω ληστευθέ ντος χρυσού εις διαφόρους Χώρας αίτινες εξηκολούθουν ή εξακολουθούν να διατηρούν διπλωματικάς και εμπορικάς σχέσεις μετ’ αυτών. Τα Υπουργεία Οικονομικών των Ηνωμένων Πολιτειών, της Μεγάλης Βρεττανίας και της Σοβιετικής Ενώσεως έλαβον ήδη μέτρα σκοπούντα να προστατεύσωσι τα περιουσιακά ταύτα στοιχεία εις τας Διεθνείς αγοράς. Ομοίως αι Κυβερνήσεις των τριών τούτων Εθνών δεν δύνανται κατ’ ουδένα τρόπον να συγχωρήσωσι την πολιτικήν της συστηματικής λεηλασίας την εφαρμοσθείσαν υπό του Άξονος ή να συμμετάσχωσι καθ’ οιονδήποτε τρόπον αμέσως ή εμμέσως εις την διάθεσιν του ληστευθέντος χρυσού. Κατόπιν των ανωτέρω εκτιθεμένων γεγονότων και σκέψεων αι Κυβερνήσεις των τριών Εθνών δηλούσι ρητώς ότι δεν αναγνωρίζουσιν ουδέ θα αναγνωρίσωσι την μεταβίβασιν της κυριότητος του ληστευθέντος χρυσού, τον οποίον ο Άξων καθ’ οιονδήποτε τρόπον κατέχει ή διέθεσεν εις τας Διεθνείς αγοράς. Περαιτέρω δηλούσιν, ότι η Πολιτική και των τριών Εθνών θα είναι να μη αγοράζωσι οιονδήποτε χρυσόν ευρισκόμενον επί του παρόντος εκτός των εδαφικών των ορίων από οιανδήποτε Χώραν α)ήτις δεν διέκοψε τας σχέσεις μετά του Άξονος β)ήτις απέκτησε χρυσόν μετά την 22αν Φεβρ. 1944 από άλλην Χώραν μη εμπόλεμον προς τον Άξονα, εκτός εάν και μέχρις ου τα Υπουργεία των Οικονομικών των τριών Ηνωμένων Εθνών πεισθώσιν απολύτως ότι ο χρυσός ούτος δεν απεκτήθη αμέσως ή εμμέσως από τας δυνάμεις του Άξονος ή δεν πρόκειται περί χρυσού τον οποίον τοιαύτη τις Χώρα ηδυνήθη ή δύναται να αποδεσμεύση συνεπεία αποκτήσεως χρυσού αμέσως ή εμμέσως παρά των δυνάμεων του Άξονος. Εις την ανωτέρω δήλωσιν προσεχώρησαν μεταγενεστέρως και αι Κυβερνήσεις άλλων ηνωμένων Εθνών. Σελ. 163 462 Οργανισμός Ηνωμένων Εθνών 40.Β.α.1 Η Ελληνική Κυβέρνησις συμμεριζομένη τας απόψεις ταύτας των Ηνωμένων Εθνών προσχωρεί εις την ανωτέρω δήλωσιν. Εκδόσαν προς τούτο την υπ’ αριθ. 200 ε.έ. παρούσαν πράξιν του.